OpenLLM-France/wikimedia huggingface dataset:
# Jeansagnière

Jeansagnière Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 88 biztanle zituen.

## Demografia
### Biztanleria

2007an Jeansagnière udalerrian erroldatutako biztanleak 88 ziren. Familiak 44 ziren, horien artean 16 pertsona bakarrekoak ziren (16 bakarrik bizi ziren gizonak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 110 etxebizitza zeuden, 43 familiaren etxebizitza nagusia ziren, 61 bigarren erresidentzia ziren eta 7 hutsik zeuden. 106 etxeak ziren eta 2 apartamentuak ziren. 43 etxebizitza nagusietatik 37 bere jabearen bizilekua ziren eta 6 alokairuan okupaturik zeuden; 2 etxek bi gela zituzten, 3 etxek hiru zituzten, 7 etxek lau zituzten eta 31 etxek bost zituzten. 36 etxek euren parking plaza propioa zuten azpian. 21 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Jeansagnière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 4 | 70-74 | 4 |
| 0 | 65-69 | 4 |
| 4 | 60-64 | 0 |
| 12 | 55-59 | 16 |
| 0 | 50-54 | 0 |
| 4 | 45-49 | 0 |
| 0 | 40-44 | 0 |
| 0 | 35-39 | 4 |
| 8 | 30-34 | 8 |
| 8 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 62 ziren, horien artean 39 aktiboak ziren eta 23 inaktiboak ziren. 39 pertsona aktiboetatik 36 lanean zeuden (18 gizon eta 18 emakume) eta 3 langabezian zeuden (3 gizon). 23 pertsona inaktiboetatik 15 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 bestelako produktu industrialen fabrikazioko enpresa zen eta 3 ostalaritza eta jatetxe enpresak ziren.
2009an zeuden norbanakoentzako 3 zerbitzu publikoak jatetxe ziren.
2000. urtean Jeansagnière udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q922998
* Multimedia: Jeansagnière / Q922998
# Jeannie Longo

Jeannie Longo (Annecy, Frantzia, 1958) frantses txirrindularia da. Pistako eta errepideko txirrindularitza-lasterketetan aditua da. Nazioarteko hamabi txapelketa irabazi ditu. Frantziako Itzulia hirutan irabazi du eta Munduko Txapelketetan hamar urrezko domina lortu ditu. Munduko hamaika marka ditu, hala nola 1996an Mexikon lortu zuen altuerako orduko marka (48,159 km) eta urrezko domina bat Atlantako Olinpiar Jokoetan (1996).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q233834
* Multimedia: Jeannie Longo / Q233834
# Jeannot Robitaille

Jeannot Robitaille (Dupuy (Quebec), 1953ko apirilaren 19a) arkularia da. Kanada ordezkatu zuen 1992ko Udako Olinpiar Jokoetan eta 1996ko Udako Olinpiar Jokoetan.

## Erreferentziak

* ↑ Jeannot Robitaille

## Kanpo estekak

* Datuak: Q91622608
# Jeantaud, Linet eta Lainé

Jeantaud, Linet eta Lainé Edgar Degas margolariak 1871an egin zuen olio-pinturaz oihal gainean egin zuen margolana da.

## Pertsonaiak

Margolan honetan Degasek Frantzia-Prusia Gerran, Parisko setioan, 1871, bere lagun izan ziren hiru pertsonak jaso zituen. Margolanak neke azaltzen digu. Kolore ilunak nagusiak dira. Gaur egun Parisko Orsay museoan ikus daiteke.

## Erreferentziak

* ↑ https://web.archive.org/web/20170816192748/https://www.1000museums.com/art_works/edgar-degas-jeantaud-linet-and-laine

## Kanpo estekak

* (Frantsesez):Margolanaren fitxa Orsay museoaren webgunean.
* Datuak: Q3807752
# Jebediah Springfield

Jebediah Obadiah Zachariah Jebediah Springfield (1712-1798) Simpsondarrak telesaileko pertsonaia bat da, Springfieldeko hiriaren fundatzailea izateagatik ezaguna.
Springfieldeko jendeak "Jebediah Springfield" izenez ezagutzen du, baina bere benetako izena Hans Sprungfeld da. "Aitormen ezkutua" idatzi zuenean, bere burua pirata hiltzaile gisa aurkeztu zuen, George Washingtonen etsai porrokatua izan zena eta hura hiltzen ere saiatu zena (7. denboraldiko Lisa the Iconoclast atalean). Hirira heltzean, bere iragana ezkutuan mantendu zuen. Liskar batean mihia galdu zuenez, zilarrezko mihi bat erabili ohi zuen.
Jebediah, hainbat kolonorekin batera, Marylandetik mendebalderantz abiatu zen Sodoma Berriaren bila. Bidean aurkitu zituzten lur emankorrenetan geratzea erabaki zuten. Ailegatu eta gutxira Shelbyville Manhattanekin (zeinak bere izeneko hiria fundatuko zuen) haserretu zen, honek bere lehengusinekin ezkondu nahi zuelako. Ondoren Jebediah Springfield eta bere jarraitzaileek Springfield herria sortu zuten, jatorriz abiatu ziren Sprynge-Fielde herriaren omenez.
Bere bizitzari buruzko kondaira ugari daude. Besteak beste, kolonoek bisonte basati batekin topo egin zutenean, Jebediahk bere eskuekin hezi eta otzandu omen zuen. Benetan gertatu zena zen bisontea aurretik hezia zegoela; berak egin zuen bakarra animalia akabatzea eta bere burua etxeko horman jartzea izan zen, trofeo moduan.
Jatorrizko bertsioan Harry Shearerrek ematen dio ahotsa.

## Kanpo estekak

* Datuak: Q2704414
* Multimedia: Jebediah Springfield / Q2704414
# Jeannie Gunn

Jeannie Gunn, Mrs. Aeneas Gunn izengoitiaz (Melbourne, 1870eko ekainaren 5a - ibidem, 1961eko ekainaren 9a) australiar eleberrigilea izan zen.
Jeannie Taylor Melbournen jaio zen eta ministro baptista baten bosgarren seme-alaba izan zen. 1889tik 1896ra eskola bat zuzendu zuen ahizparekin batera eta 1901ean Aeneas Gunn esploratzaile, abeltzain eta kazetariarekin ezkondu zen. 1902an Darwinera bidaiatu zuten Ipar Lurraldeko abereen ustiapen baten ardura hartzeko, baina 1903an Aeneas hil ondoren Jeannie Melbournera itzuli zen.
Han, iparraldeko esperientziaz eta ezagutu zuen jendeaz idatzi zuen. 1909an argitaratu zuen bere lanik ezagunena, We of the Never Never, eta 3000.000 ale saldu zituen.
Lehen Mundu Gerran Australiako soldaduen ongizateari ekin zion.

## Lanak

Eleberriak
* The Little Black Princess: a True Tale of life in the Never-Never Land (1905)
* We of the Never Never (1908)
Ez-fikziozkoa
* My Boys: A Book of Remembrance (2000)

## Kanpo estekak

* Datuak: Q524283
* Multimedia: Jeannie Gunn / Q524283
# José María Gil-Robles y Gil-Delgado

José María Gil-Robles y Gil-Delgado (Madril, 1935eko ekainaren 17a — ibidem, 2023ko otsailaren 13a) espainiar politikaria izan zen. Europako Parlamentuko lehendakaria izan zen 1997tik 199ra.
José María Gil-Robles politikariaren semea izan zen eta bere familiarekin erbesteratuta bizi izan zen Portugalen. 18 urterekin zuzenbidea ikastera joan zen Deustuko Unibertsitatera. Gorteetako letradua izan zen frankismoaren eta demokraziaren garaian.
Trantsizioan Herri Federazio Demokratikoa sortu zuen eta 1977an Kristau Demokraziaren Federazioan sartu zen. Geroago, Alderdi Demokrata Popularreko, Alianza Popularreko eta Alderdi Popularreko kide izan zen.
Eurodiputatua izan zen 1987tik 2004ra, eta lehendakaria 1997tik 1999ra.
* Datuak: Q682757
* Multimedia: José María Gil-Robles y Gil-Delgado / Q682757
# José María Gonzalez de Kareaga

José María Gonzalez de Kareaga Urkixo (Bilbo, 1899ko apirilaren 19a - Madril, 1971ko urtarrilaren 4a) bizkaitar ingeniari eta politikaria izan zen, 1938an zenbait hilabetez Bilboko alkatea izandakoa.
Lanbidez ingeniaria, Jose Maria Areiltzaren agintaldian teniente-alkate eta gero alkate bilakatu zen.

## Erreferentziak

* ↑ Agirreazkuenaga Zigorraga, Joseba; Ahedo Gurrutxaga, Igor; Alonso Olea, Eduardo J.; Barruso Bares, Pedro; Gracia Cárcamo, Juan; Kintana Goiriena, Jurgi; Martínez Rueda, Fernando; Mendiola Gonzalo, Fernando et al.. (pdf) Bilbao desde sus alcaldes: Diccionario biográfico de los alcaldes de Bilbao y gestión municipal en la Dictadura. 3:1937-1979, 147-167 or. ISBN 978-84-88714-14-5..
* Datuak: Q11929166
# José María González-Sinde

José María González-Sinde (Burgos, Espainia, 1941eko urriaren 12a - Madril, Espainia, 1992ko abenduaren 21a) espainiar zinema-ekoizle eta zinema-zuzendaria izan zen.

## Biografia

Soinu eta Irudian lizentziatu zen Madrilgo Unibertsitate Konplutentsean, eta ekoizpen-ikasketak Zinemako Eskola Ofizialean egin zituen. Telesaio ugaritan ekoizle-esperientzia handia jaso ondoren, filmak produzitzen hasi zen: José Luis Garciren Asignatura pendiente (1976); Solos en la madrugada (1977); Las verdes praderas (1978); eta Sesión continua (1984); Jordi Grauren Chicas de club (1970); José Luis García Sánchezen El love feroz (1973); Basilio Martín Patinoren Queridísimos verdugos (1975). Zuzendari-lanak ere egin zituen, bi film luzetan: Viva la clase media (1980) eta A la pálida luz de la luna (1985).
Bestalde, Espainiako Zinema, Arte eta Zientzietako Akademiako lehen presidentea izan zen, eta berak sortu zituen Goya sariak, zinemako espainiar sari nagusiak. Azken urteetan, Madrilgo telebista autonomikoko zuzendari nagusi izan zen, eta baita Madrilgo Udazkeneko Zinemaldiko zuzendari ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9014411
# José María Heredia

José María Heredia y Heredia (Santiago, Kuba, 1803ko abenduaren 31 – Toluca, Mexiko, 1839ko maiatzaren 7a) kubatar idazlea izan zen.

## Biografia

Zuzenbide-ikasketak egin zituen. Estatu Batuetara erbesteratu behar izan zuen Espainiako gobernuaren aurka konspiratzeagatik (1823). Handik bi urtera, Mexikon hartu zuen bizilekua.
Herediaren poesia erromantizismo aurreko eskolan sailkatu izan da. Haren poema liriko ezagunak dira: Al Niágara (1824) eta En el Teocalli de Cholula. Independentzia-gogoarekin batera, izadiari buruzko gogoeta dira haren gai nagusiak. Halaber, kazetari-, antzerkigile- eta itzultzaile-lanak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q609805
* Multimedia: José María Heredia / Q609805
# José María Ibarbia

José María Ibarbia Garmendia (Abaltzisketa, Tolosaldea, 1928ko azaroaren 2a - Santander, 1985eko azaroaren 8a) gipuzkoar organo-jotzaile eta koru-zuzendaria izan zen. Frantziskotarra. Donostian Francisco Escuderoren zuzendaritzapean eta Madrilen Jesús Guridirekin egin zituen musika-ikasketak. Orfeón Olitense abesbatza osatu zuen 1957. urtean. Hainbat organo-emanaldi eman zituen Espainiako estatu guztian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) José María Ibarbia, el añorado organista de los Franciscanos de Santander
* ↑ (Gaztelaniaz) José María Ibarbia, un fraile guipuzcoano que revitalizó la música coral en Cantabria
* Datuak: Q12260857
# José María Glaria

José María Glaria Avizanda (Iruñea, 1966ko maiatzaren 24a), Flaco izengoitiz ezaguna, nafar futbolari ohi eta entrenatzailea da.

## Ibilbidea

| Kluba | Denb. | Maila | Liga | Liga | Kopa | Kopa | Guzt. | Guzt. |
| Kluba | Denb. | Maila | Par. | Gol. | Par. | Gol. | Par. | Gol. |
| 1986–87 | Rayo Vallecano | 2. maila | 6 | 0 | ? | ? | 6 | 0 |
| 1987–88 | Rayo Vallecano | 2. maila | 20 | 1 | ? | ? | 20 | 1 |
| 1988–89 | Rayo Vallecano | 2. maila | 22 | 1 | ? | ? | 22 | 1 |
| 1989-90 | Rayo Vallecano | 1. maila | 23 | 0 | ? | ? | 23 | 0 |
| Guztira | Guztira | Guztira | 71 | 2 | ? | ? | 71 | 2 |
* Datuak: Q980765
# José María Iglesias Inzáurraga

José María Iglesias Inzáurraga (Mexiko Hiria, 1823ko urtarrilaren 5a - ibid., 1891ko abenduaren 17a) Mexikoko legelari, idazle, historialari eta politikaria izan zen. Epe labur batez Mexikoko presidentea izan zen 1876an, "Presidente legalista" bezala ezagutua izan zen, 1857ko Konstituzioaren 79. eta 82. artikuluen arabera presidente izateko zuen legezko eskubidea aldarrikatzeagatik.

## Kanpo estekak

* Datuak: Q1196814
* Multimedia: José María Iglesias / Q1196814
# José María González

José María González Zorrilla VI., VII. eta VIII. legegintzaldietako EAJko eusko legebiltzarkidea da. EAJren barrruan Bizkai Buru Batzarreko kide da. Legebiltzarreko Industria Batzordeko lehendakari (2001-2005), Muskizko alkatea (1983-1999) eta EUDELeko lehendakaria (1989-1999) izan da. Gaur egun, Europako Mugimenduaren Euskal Kontseiluko lehendakaria da.

## Ikus, gainera

* Eusko Legebiltzarra
* EAJ
* Datuak: Q12260856
# José María Goizueta

José María Goizueta (Donostia, 1816ko urriaren 15a - Madril, 1884ko azaroaren 10a) gipuzkoar erdal idazlea eta musika-kritikaria izan zen. Bere gaztaroan gerlari karlista izandakoa, monarkiko alfontsotar bilakatu zen. Hogei urte inguruz, La Época egunkariren kronika musikala egin zuen. Gaztelaniaz idatzi zuen nagusiki, nahiz eta euskaraz ere egiten zuen, Bonaparte printzeari idatzitako gutun baten lekuko.

## Lan nabarmenak

* Leyendas Vascongadas (Madril, 1851)
* Aventuras de Damián, el monaguillo, episodios de la guerra napoleónica acaecidos a ambos lados del Pirineo Vasco (Madril, 1857)

## Erreferentziak

* ↑ (Gaztelaniaz) «Apuntes necrológicos» Revista Bascongada (507).

## Ikus, gainera

* Juan Benanzio Arakistain
* Vicente Arana
* Datuak: Q22241727
# José María Guelbenzu

José María Guelbenzu Fernández (Madril, 1944ko apirilaren 14a) espainiar literatura kritikari eta eleberrigilea da, polizia eleberrietan aditua.

## Lanak

* Espectros, la casa antigua (1967)
* Hogar eventual (1967)
* La Donna de Otoño (1967)
* El mercurio (1968)
* Antifaz (1970)
* El pasajero de ultramar (1976)
* La noche en casa (1977)
* El río de la luna (1981)
* El esperado (1984)
* La mirada (1987)
* La tierra prometida (1991)
* La mosca de Funchal (1992)
* El sentimiento (1995)
* Cuentos populares españoles (antología) (1996)
* Recuerdo una vez en Argüelles (1997)
* Un peso en el mundo (1999)
* No acosen al asesino (2001)
* La cabeza del durmiente (2003)
* La muerte viene de lejos (2004)
* Esta pared de hielo (2005)
* El cadáver arrepentido (2007)
* 25 cuentos tradicionales españoles (álbum) (2005)
* Un asesinato piadoso (2008)
* Un amor verdadero (2010)
* El hermano pequeño (2010)
* Muerte en primera clase (2012)
* Nunca ayudes a una extraña (2014)

## Kanpo estekak

* Webgune ofiziala (Gaztelaniaz)
* Datuak: Q2879364
# Jalón (ibaia)

Jalón Espainiako ibaia da, Ebroko ibaiadar nagusienetako bat. Espainiako hamaseigarren luzeena da 224 kilometrorekin.

## Ibaiadarrak

* Nágima
* Henar
* Monegrillo
* Piedra
* Mesa
* Manubles
* Jiloca
* Perejiles
* Ribota
* Aranda
* Grío
* Alpartir

## Ikus, gainera

* Espainiako ibaien zerrenda

## Kanpo estekak

* Datuak: Q20380
* Multimedia: Jalón River / Q20380
# Jalšovík

Jalšovík Eslovakiako udalerri bat da, Krupinako barrutian kokatuta. 5,96 km²ko azalera du eta 188 biztanle 2017ko datuen arabera.

## Historia

Idatzizko lehen aipamena 1542. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q848735
* Multimedia: Jalšovík, Krupina District / Q848735
# Jam session

Jam session (euskaraz literalki bat-bateko ekitaldi, ekitaldi inprobisatu edota prestaturik gabeko ekitaldi) delakoa aurretik prestatu edo antolatu gabeko musika emanaldi bat da.
Jam izendapenaren jatorria 1920ko hamarkadan dago, honekin taldean edo lagunartean jotako musika lan labur bati deitu ohi zitzaion. Hitz honen eratorpena ezezaguna da, ingelesezko musikaren inguruko beste hainbat hitzen modura, adibidez, Jazz, Hip, Hep, edo HEPCO. Mendebaldeko Afrikako woloferatik eratorri izana litekeena da.
Inprobisazioak modu arinean doinu edo ekitaldiko partaideek iradokitako musika-lanetan oinarrituak egon daitezke. Salbuespen gisa, erabateko inprobisazio bat ere eman liteke. Hots, aurretik ezagutzen den doinu jakin bat ez jotzea, doinua bera unean bertako inprobisaziotik sortua izana.
New York hiriko jazz giroan, etxebizitza, hoteletako gela, festa edota solairu partikularretan ospatutako ezagun edo lagunarteko musika emanaldi informalak eman ohi izan dira, hauetan musikariek bertaratutakoek ezagutzen dituzten doinuak edota une hartan aukeratutako doinuak jo ohi dituztelarik.
Jam session ekitaldia historikoki jazzari oso lotuak egon dira, bere jatorria bat-bateko kale ekitaldietako doinuetan dagoelarik. Halere, gaur egun beste musika motetan izan ohi diren bat-bateko musika emanaldiak izendatzeko ere erabiltzen da, esate baterako blues, rock, pop, rap, bluegrass nahiz bat-bateko irlandar eta eskoziar folk musika emanaldietan.

## Kanpo estekak

* Datuak: Q312543
* Multimedia: Jam sessions / Q312543
# Jalón de Cameros

Jalón de Cameros Errioxako udalerria da, 2005ean 39 biztanle zituena.

## Kanpo estekak

* Datuak: Q1636997
* Multimedia: Jalón de Cameros / Q1636997
# Jalšové

Jalšové Eslovakiako udalerri bat da, Hlohoveceko barrutian kokatuta. 9,33 km²ko azalera du eta 500 biztanle 2017ko datuen arabera.

## Historia

Idatzizko lehen aipamena 1352. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q773971
* Multimedia: Jalšové / Q773971
# Jalžabet

Jalžabet Kroaziako udalerri bat da, Varaždin eskualdean. Azken zentsuaren arabera 3.183 biztanle zituen.

## Kanpo estekak

* Datuak: Q610221
* Multimedia: Jalžabet / Q610221
# Jama Masjid

Masjid-i Jahān-Numā (Mundua islatzen duen meskita) edo ohikoago Jama Masjid (hindiz: जामा मस्जिद; urduz: جامع مسجد‎) da Indiako meskitarik handiena. Delhi hirian kokaturik dago, Gotorleku Gorriaren aurrean.

## Historia

Shah Jahan enperadore mogolak eraiki zuen 1644 eta 1658 artean. Ostad Khalil izan zen arkitektoa eta 500 artisau baino gehiagok hartu zuten parte lanetan. Agrako Moti Masjid meskitaren antzekoa izatea nahi zuen enperadoreak eta azkenean mogol eta hindu estiloen nahasketa antzeman daiteke eraikinean. Garaiko milioi bat errupia xahutu ziren meskita eraikitzeko.

## Egitura

Muino baten gainean eraikia dago garai hartako Delhiko puntu guztietatik ikus zedin. 389 maila dituen eskailera luze bat igo behar da sarrerara heltzeko.
Meskita bera oso handia da, 19 metro luze eta 27'5 metro zabal baita, eta 25.000 pertsona sartzen dira bertan. Hareharri gorriz egina dago eta marmol zuriz eta beltzez dekoratua. Hiru kupula handi ditu, hauek ere marmol zurizko eta beltzezko marrak dituztela eta gainean urrezko orratzak dituztela. 40 metrotako altuera duten bi minarete ere badaude. Errezurako erabiltzen den patio nagusia oso handia da (61 m x 27'5 m) eta bertan beste 60.000 pertsona sartzen dira. Patio guztia harresi gorri batek inguratzen du.

## Erlikiak

Mahomaren hainbat erlikia daude meskitan gorderik, hala nola, ile bat, sandalia bat eta oinatz bat.

## Iruditegia

* Sarrera nagusia
* Burdinazko atea
* Erdiko kupula
* Minaretea
* Barneko arkuak
* Barnealdea
* Otoitz gunea
* Gotorleku Gorria meskitatik ikusia

## Kanpo estekak

* Datuak: Q233678
* Multimedia: Jama Masjid, Delhi / Q233678
# Jalón Ángel

Ángel Hilario García de Jalón Hueto (Viana, 1898ko abuztuaren 11 - Zaragoza, 1976ko abenduaren 6a), Jalón Ángel izen artistikoz ezaguna, nafar argazkilaria izan zen.

## Biografia

Lehen ikasketak Logroñon hasi zituen, Alberto Muro maisuarekin, eta 1916an hobetu zuen, lehenik Lyonen, Pacalet eta Tony Tollet maisuekin, eta ondoren Parisen. Azken hiri horretan, Arte Ederretako Akademian ikasi zuen, eta Benjamin Benson argazkilari iparramerikarrarekin lan egin zuen, zeinarengandik modako argazkigintzaren sekretuak ikasi zituen.
1926an, Zaragozan kokatu zen eta bere estudio propioa ireki zuen, Alfonso I kalean, Jalón Ángel izenarekin, izena eta abizena alderantzikatu zizkion Benson Benjamin maisuaren oroigarri eta omenaldi gisa. 1939an, Errege Etxeak Alfontso XIII.ari erromatar erbestean argazki sail bat egiteko eskatu zion.

## Erreferentziak

* ↑ Jalón Ángel, en Enciclopedia-aragonesa.com

## Kanpo estekak

* Datuak: Q17635192
# José Eulogio Garate

José Eulogio Garate Ormaetxea (Sarandí, Buenos Aires, Argentina, 1944ko irailaren 20a) gipuzkoar futbolari ohia da, aurrelari moduan ibili zena. Kasualitatez Argentinan jaio zen, gurasoak Eulojio Garate Osoro (1889-1965) aitona bisitatzen ari zirelako. Eulojio Eibarko teniente-alkatea izan zen Errepublika garaian eta Argentinan erbesteratu zen. Argentinar nazionalitatea zuenez, Athletic Clubek ezin zuen fitxatu.

## Ibilbidea

| Kluba | Urtea(k) |
| Eibar Kirol Elkartea | 1961-1965 |
| Indautxu Kirol Elkartea | 1965-1966 |
| Atlético de Madrid | 1966-1977 |
* Datuak: Q552946
* Multimedia: José Eulogio Gárate / Q552946
# José Eusebio Otálora

José Eusebio Otálora Martínez ( Fómeque, abenduaren 16, 1826 - Tocaima, maiatzak 8, 1884) Politikari, militar eta abokatu kolonbiarra izan zen. Alderdi Liberaleko kidea, Kolonbiako Presidentea izan zen 1882 eta 1884 artean.

## Kanpo estekak

* Datuak: Q2736414
* Multimedia: José Eusebio Otálora / Q2736414
Txantiloi:Kolonbiako presidenteak
# José Espinosa y Tello

José Espinosa y Tello (Sevilla, 1763ko martxoaren 25a - Madril, 1815eko irailaren 8a) espainiar marinela, kartografoa eta astronomoa izan zen.

## Biografia

Miguel Espinosa Águilako kondearen eta Portugalgo Isabel María Telloren semea zen. Kartografiari egindako ekarpen aipagarrien artean, Vicente Tofiñorekin elkarlanean, Espainiako kostaldeen mapa bat prestatzea dago. 1790ean Malaspina espedizioan sartu zen, Acapulcon elkartu eta, Felipe Bauzárekin batera, Txile eta Rio de la Plataren inguruetan zehar ibili zen, non hainbat behaketa eta ikerketa zientifiko egin zituen.
Cayetano Valdés eta Dionisio Alcalá Galianorekin batera Nutkako espedizioan parte hartu zuen. José Mazarredoren laguntzaile izendatu zuten, beraz, Espainiara itzuli zen 1794an. Itsasoko Zuzendaritza Nagusiko idazkari eta Hidrografia Zuzendaritzako buru izan zen 1797tik aurrera. Napoleonen inbasioaren ondoren Londresera bidali zuten eta bertan itsas-karten bilketa eta inprimaketa agindu zuen. Madrilera itzuli zenean Gordailu Hidrografikoaren kudeaketaz arduratu zen .

## Erreferentziak

* 1 2 TheBiography. Biography of José Espinosa y Tello (1763-1815).
* 1 2 Centro Virtual Cervantes. "Diez contactos científicos en España (2 de 3)".

## Kanpo estekak

Nabigatzaile espainiarrek munduko hainbat lekutan egindako behaketa astronomikoei buruzko memoriak, Madrilgo Lan Hidrografikoen Zuzendaritzak Josef Espinosa y Tellok aginduta (Madril: Imprenta Real) argitaratutako marea-karten eraketarako oinarri izan direnak., 1809). Kopia digitalizatua BDHn
* Datuak: Q39414879